Document ID: 31979R2329

ΚΑΝΟΝΙΣΜΟΣ (ΕΟΚ) αριθ. 2329/79 ΤΗΣ ΕΠΙΤΡΟΠΗΣ της 23ης Οκτωβρίου 1979 περί της πωλήσεως σε τιμή που καθορίζεται κατ' αποκοπήν εκ των προτέρων βοείων κρεάτων με οστά που κατέχονται από τους οργανισμούς παρεμβάσεως και περί καταργήσεως των κανονισμών (ΕΟΚ) αριθ. 2073/74 και (ΕΟΚ) αριθ. 1027/78
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 425/77(2), και ιδίως το άρθρο 7 παράγραφος 3
Εκτιμώντας:
ότι η δυνατότητα μονίμου προσφοράς στην παρέμβαση βοείου κρέατος οδήγησε στη δημιουργία σημαντικών αποθεμάτων στην Κοινότητα-
ότι το άρθρο 2 παράγραφος 1 του κανονισμού (ΕΟΚ) αριθ. 98/69 του Συμβουλίου(3), όπως τροποποιήθηκε από τον κανονισμό (ΕΟΚ) αριθ. 429/77(4), προβλέπει ότι οι τιμές πωλήσεως των κατεψυγμένων βοείων κρεάτων που αγοράστηκαν από τους οργανισμούς παρεμβάσεως δύνανται να καθορίζονται κατ' αποκοπήν εκ των προτέρων- ότι ενδείκνυται η προσφυγή σ' αυτό το σύστημα πωλήσεως-
ότι απαιτείται η συμμόρφωση με τις διατάξεις του κανονισμού (ΕΟΚ) αριθ. 2173/79 της Επιτροπής(5), όσον αφορά την πώληση σε τιμή που καθορίζεται κατ' αποκοπήν εκ των προτέρων-
ότι ο κανονισμός (ΕΟΚ) αριθ. 1055/77 του Συμβουλίου(6) προβλέπει ότι, για τα προϊόντα που ευρίσκονται στην κατοχή ενός οργανισμού παρεμβάσεως και που αποθηκεύονται εκτός της επικράτειας του Κράτους Μέλους στο οποίο ανήκει ο οργανισμός αυτός, δύναται να καθορίζεται τιμή πωλήσεως διαφορετική από αυτήν των προϊόντων που αποθηκεύονται στην εν λόγω επικράτεια- ότι ο κανονισμός (ΕΟΚ) αριθ. 1805/77 της Επιτροπής(7) καθορίζει τη μέθοδο υπολογισμού των τιμών πωλήσεως των προϊόντων αυτών- ότι για να αποφευχθεί κάθε ασάφεια πρέπει να διευκρινιστεί ότι οι τιμές που καθορίζονται από τον παρόντα κανονισμό δεν εφαρμόζονται όπως είναι στα προϊόντα αυτά-
ότι η Επιτροπή Διαχειρίσεως Βοείου Κρέατος δεν διετύπωσε γνώμη εντός της προθεσμίας που έχει ταχθεί από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ
Άρθρο 1
1. Πραγματοποιείται η πώληση, σε τιμή που καθορίζεται κατ' αποκοπήν εκ των προτέρων, κατεψυγμένων βοείων κρεάτων που παρελήφθησαν πριν από την 1η Απριλίου 1979.
2. Οι οργανισμοί παρεμβάσεως πωλούν κατά προτεραιότητα τα προϊόντα που έχουν τη μεγαλύτερη διάρκεια αποθεματοποιήσεως.
3. Τα προϊόντα και οι παρουσιάσεις τους, καθώς και οι τιμές πωλήσεως καθορίζονται στο παράρτημα I.
4. Οι πωλήσεις γίνονται σύμφωνα με τις διατάξεις του κανονισμού (ΕΟΚ) αριθ. 2173/79, και ιδίως τα άρθρα 2 και 5.
5. Οι πληροφορίες σχετικά με τις ποσότητες καθώς και τους τόπους όπου βρίσκονται αποθηκευμένα τα προϊόντα δύνανται να ζητηθούν από τους ενδιαφερομένους στις διευθύνσεις που αναφέρονται στο παράρτημα II.
Άρθρο 2
Οι κανονισμοί (ΕΟΚ) αριθ. 2073/74(8) και (ΕΟΚ) αριθ. 1027/78(9) της Επιτροπής καταργούνται.
Άρθρο 3
Ο παρών κανονισμός αρχίζει να ισχύει την 1η Νοεμβρίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 23 Οκτωβρίου 1979.

Labels: 3
2
17